
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 387 

— -| Ιουνίου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,00 στρεμμάτων στη 
θέση Μεξενές - Ακροποτάμου Δήμου Ορφανού,. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του ρυμοτομικού σχεδίου 
Αθηνών. 2 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
του Δήμου Καλλιθέας (Ν. Αττικής) επί της οδού Δα- 
βάκη αρ. 41 και καθορισμός ειδικών όρων και πε¬ 
ριορισμών δόμησης αυτού. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 2344 (1) 

Κήρυξη αναδασωτέας έκτασης 1,00 στρεμμάτων στη θέ¬ 
ση Μεξενές - Ακροποτάμου Δήμου Ορφανού. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Χώρας. 


β) Των άρθρων 38 παρ. 1 και 41 παρ. 1 του Ν. 998/79. 

γ) Του Νόμου 2240/94 «Περί συμπληρώσεων των διατά¬ 
ξεων για τη Νομαρχιακή Αυτοδιοίκηση και άλλες διατά¬ 
ξεις». 

δ) Των Ν. 2399/96 (ΦΕΚ 90Α/27.5.97) και Ν. 2503/97 
(ΦΕΚ 107Α/30.5.97). 

2. Την αριθ. 2776/19.6.98 απόφαση του Γεν. Γραμματέα 
της Περιφέρειας «Περί ανάθεσης άσκησης αρμοδιοτή¬ 
των». 

3. Τις διαταγές του Υπουργείου Γεωργίας: α) 160417/ 
1180/8.7.80 και β) 182447/3049/24.9.80. 

4. Την αριθ. 992/7.4.99 πρόταση του Δασαρχείου Καβά¬ 
λας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

5. Την αριθ. 754/23.4.99 εισήγηση της Δ/νσης Δασών Ν. 
Καβάλας, αποφασίζουμε: 

Κηρύσσουμε αναδασωτέα με σκοπό την προστασία των 
δασικών εδαφών και δασικού περιβάλλοντος και την απο¬ 
κατάσταση της βλάστησης με φυσική ή τεχνητή αναδά¬ 
σωση που καταστράφηκε από πυρκαγιά την 25.2.99 να 
αποκλειστεί η χρήση του για κάθε άλλο σκοπό, την κοινό¬ 
χρηστη δασική έκταση εμβαδού 1,00 στρεμμάτων που 
βρίσκεται στη δασική θέση Μενεξές - Ακροποτάμου του 
Δήμου Ορφανού και προσδιορίζεται από τα στοιχεία: 

Ανατολικά: Κοινόχρηστη δασική έκταση. 

Δυτικά: Κοινόχρηστη δασική έκταση. 

Βόρεια: Κοινόχρηστη δασική έκταση. 

Νότια: Κοινόχρηστη δασική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 4 Μαΐου 1999 

Με εντολή Γεν. Γραμμ. Περιφέρειας 
Ο Διευθυντής Δασών Περιφέρειας 
ΚΩΝ/ΝΟΣ ΕΥΤΥΧΙΔΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 11297/2627 (2) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν, 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και2)του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) το οποίο προ¬ 
στέθηκε με το άρθρο 27 του Ν. 2081/1992 (Α' 154) όπως 
αντικαταστάθηκε από το άρθρο 1 παρ. 2α του Ν. 
2469/1997 (Α 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γ ενικών Διευθύνσεων και Τ ρη¬ 
μάτων του Υπουργείου Περιβάλλοντος, Χωροταξίας και 
Δημοσίων Έργων - πλην Γενικής Γραμματείας Δημοσίων 
Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 26.10.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6 . Την από 1.12.1998 σύμφωνη γνώμη του ενδιαφερο¬ 
μένου Νικολάου Μαυρονικολάου (αρ. πρωτ. 32469/9721/ 
1.12.1998). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α.,αποφα¬ 
σίζουμε: 

Στο κτίριο που βρίσκεται εντός του ρυμοτομικού σχεδί¬ 
ου του Αθηνών, στην περιοχή Φιλοπάππου και επί της 
οδού Φιλοπάππου αρ. 21 φερόμενο ως ιδιοκτησία Νικο¬ 
λάου Μαυρονικολάου, το οποίο έχει χαρακτηρισθεί ως 


διατηρητέο με την 97785/7570/2.12.1994 απόφαση του 
Γ ενικού Γ ραμματέα του Υπουργείου Περιβάλλοντος, Χω¬ 
ροταξίας και Δημοσίων Έργων (Δ 1332) καθορίζονται ει¬ 
δικοί όροι και περιορισμοί δόμησης ως εξής: 

1 . Επιτρέπεται η αποκατάσταση των αρχιτεκτονικών ή 
μορφολογικών στοιχείων του διατηρητέου κτιρίου, όπως 
γείσο - ακροκέραμα - εξωτερικά κουφώματα κ.α. και η 
ανακατασκευή με νέο φέροντα οργανισμό από οπλισμένο 
σκυρόδεμα στον εσωτερικό χώρο του κτιρίου με ταυτό¬ 
χρονη αλλαγή των εσωτερικών διαρρυθμίσεων αυτού. 

2. Επιτρέπεται η ανακατασκευή του καταστραφέντος 
τμήματος αυτού λαμβάνοντας υπόψη τη βασική αρχιτε¬ 
κτονική σύνθεση του διατηρητέου κτιρίου. 

3. Επιτρέπεται η προσθήκη υπογείου ως χώρος μηχα¬ 
νολογικών εγκαταστάσεων και αποθήκης. 

4. Επιτρέπεται η προσθήκη β' ορόφου καθ’ ύψος και σε 
εσοχή 2,50 μ. από την οικοδομική γραμμή σε 3 διαφορε¬ 
τικές στάθμες ( + 5.80), (+8.00), (+6.15). 

5. Επιτρέπεται η ανακατασκευή ενός τμήματος της στέ¬ 
γης εις βάρος 2,5 μ. από την οικοδομική γραμμή όπως οι 
παραπάνω ρυθμίσεις φαίνονται στο σχετικό πρωτότυπο 
διάγραμμα σε κλίμακα 1:100 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 11297/1999 πράξη του και που αντίτυπό του σε 
ιρωτοσμίκρυνση δημοσιεύεται με την παρούσα απόφαση. 

6 . Το μέγιστο επιτρεπόμενο ύψος του κτιρίου δεν πρέ¬ 
πει να ξεπερνά το μέγιστο επιτρεπόμενο ύψος της περιο¬ 
χής· 

7. Η αποκατάσταση και προσθήκη του διατηρητέου κτι¬ 
ρίου γίνεται χωρίς υπέρβαση του ισχύοντος συντελεστή 
δόμησης στην περιοχή. 

8 . Όλες οι εργασίες επισκευής, αποκατάστασης, ανα- 
διαρρύθμισης του εσωτερικού του διατηρητέου κτιρίου 
και των προσθηκών υπογείου και ορόφου γίνονται σύμ¬ 
φωνα με τις ισχύουαες πολεοδομικές διατάξεις και εγκρί- 
νονται από την αρμόδια Επιτροπή Πολεοδομικού και Αρ¬ 
χιτεκτονικού Ελέγχου (ΕΠΑΕ). 

9. Κατά τα λοιπά εξακολουθούν να ισχύουν οι διατάξεις 
της 97785/7570/2.12.1994 απόφασης Γενικού Γραμμα¬ 
τέα Περιβάλλοντος, Χωροταξίας και Δημοσίων Έργων (Δ 
1332). 

10. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1999 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 11296/2626 (3) 

Χαρακτηρισμός ως διατηρητέου κτιρίου που βρίσκεται 
εντός του εγκεκριμένου ρυμοτομικού σχεδίου του Δή¬ 
μου Καλλιθέας (Ν. Αττικής) επί της οδού Δαβάκη αρ. 
41 και καθορισμός ειδικών όρων και περιορισμών δό¬ 
μησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1 . Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) το οποίο προ¬ 
στέθηκε με το άρθρο 27 του Ν. 2081/1992 (Α' 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α38). 

3. Την υπ’ αριθμ. 103326/1281/5.12.1996 απόφαση 
«Μεταβίβαση αρμοδιοτήτων του Υπουργού και Υφυ¬ 
πουργού Περιβάλλοντος, Χωροταξίας και Δημοσίων Έρ¬ 
γων στο Γενικό Γραμματέα και στους Προϊσταμένους των 
Γενικών Διευθύνσεων, Διευθύνσεων και Τμημάτων του 
Υπουργείου Περιβάλλοντος, Χωροταξίας και Δημοσίων 
Έργων πλην Γενικής Γραμματείας Δημοσίων Έργων» 
(1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 30.7.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6 . Το με αρ. πρ. 20871/6317/30.7.98 έγγραφο της Διεύ¬ 
θυνσης Πολεοδομικού Σχεδιασμού προς το Δήμο Καλλι¬ 
θέας προκειμένου να τηρηθεί η διαδικασία της παρ. 2 του 
άρθρου 1 του Ν. 1772/1998. 

7. Τις από 24.11.98 αντιρρήσεις των ενδιαφερομένων Γ. 
και Κων. Σταρόγιαννη και Έλενας Ερμείδου (αρ. πρωτ. 
ΥΠΕΧΩΔΕ 31789/1707/24.11.98). 

8 . Τις από 21.12.98 παρατηρήσεις του τμήματος Παρα¬ 
δοσιακών Οικισμών της Διεύθυνσης Πολεοδομικού Σχε- 
διασμού επί των αντιρρήσεων των ενδιαφερομένων. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α.,αποφα¬ 
σίζουμε: 


Χαρακτηρίζουμε ως διατηρητέο το κτίριο που βρίσκεται 
εντός του εγκεκριμένου ρυμοτομικού σχεδίου του Δήμου 
Καλλιθέας (Ν. Αττικής) επί της οδού Δαβάκη αρ. 41, φε- 
ρόμενο ως ιδιοκτησία των Γ. και Κων. Σταρόγιαννη και 
Έλενας Ερμείδου, όπως αυτό φαίνεται με διαγράμμιση 
εντός κύκλου στο σχετικό πρωτότυπο διάγραμμα σε κλί¬ 
μακα 1:4000, το οποίο θεωρήθηκε με την αρ. 11296/1999 
πράξη του Π ροϊσταμένου της Διεύθυνσης Τοπογραφικών 
Εφαρμογών και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο και οι 
μεταγενέστερες προσθήκες που εναρμονίζονται με αυτό. 
Οι μεταγενέστερες προσθήκες και τα υπάρχοντα καθ’ 
ύψος ή κατ’ επέκταση προσκτίσματα που αλλοιώνουν το 
αρχικό κτίριο, αφαιρούνται μετά από έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών και διακοσμητι- 
κών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθμι¬ 
ση του κτιρίου που χαρακτηρίζεται ως διατηρητέο, εφόσον 
δεν αλλοιώνεται ο γενικός αρχιτεκτονικός χαρακτήρας του 
κτιρίου και δεν θίγονται το διατηρητέα στοιχεία του. 

5. Αιτήσεις για προσθήκη αποστέλλονται από την Πολε- 
οδομική Υπηρεσία με γνώμη της ΕΠΑΕ στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων για ειδική ρύθμιση σύμφωνα με τις δια¬ 
τάξεις του άρθρου 4του Ν. 1577/85 «Περί ΓΟΚ», εφόσον 
δεν παραβλάπτεται το διατηρητέο κτίριο. 

6 . Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήση 
των χώρων του κτιρίου. 

7. Για οποιαδήποτε οικοδομική ερνασία στο εσωτερικό 
και εξωτερικό του διατηρητέου κτιρίου και στον περιβάλ¬ 
λοντα αυτό, για την τοποθέτηση επιγραφών, απαιτείται 
έγκριση της αρμόδιας ΕΠΑΕ. 

8 . Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαίου 1999 

Με εντολή Υπουργού 
Ο Γενικός Γραμματέας 
ΗΑΙΑΣ ΜΠΕΡΙΑΤΟΣ 

